Priekšlikums padomes Lemumam par Kopienas vietu Asociācijas Padomē, kas izveidota ar līgumu starp Eiropas Kopienu un tās dalībvalstīm, no vienas puses, un Rumāniju, no otras puses, kas paredz veikt tirdzniecības režīma uzlabojumus attiecībā uz Eiropas Līguma starp Eiropas Kopienu un Rumāniju 3. Protokolā minētajiem pārstrādātajiem lauksaimniecības produktiem /* COM/2004/0615 galīgā redakcija - ACC 2004/0210 */





Briselē, 28.09.2004 COM(2004) 615 galīgā redakcija 2004/0210 (ACC) Priekšlikums PADOMES LĒMUMAM par Kopienas vietu Asociācijas Padomē, kas izveidota ar līgumu starp Eiropas Kopienu un tās dalībvalstīm, no vienas puses, un Rumāniju, no otras puses, kas paredz veikt tirdzniecības režīma uzlabojumus attiecībā uz Eiropas Līguma starp Eiropas Kopienu un Rumāniju 3. Protokolā minētajiem pārstrādātajiem lauksaimniecības produktiem (iesniegusi Komisija) PASKAIDROJUMA RAKSTS Saskaņā ar 20. panta noteikumiem Eiropas nolīgumā starp Eiropas Kopienām un to dalībvalstīm, no vienas puses, un Rumāniju, no otras puses, kas apstiprināts ar Padomes un Komisijas 1994. gada 19. decembra Lēmumu Nr. 94/907/EOTK/EK, Euratom [1], 3. Protokols ar tajā uzskaitītajiem pārstrādātajiem lauksaimniecības produktiem nosaka tirdzniecības režīmu. 3. Protokolu grozīja ar protokolu, kas piemēroja Eiropas Līgumā [2] noteiktos tirdzniecības aspektus. 2002. gada oktobrī Padomes direktīvas pilnvaroja Komisiju uzsākt sarunas ar Rumāniju, lai, gatavojoties pievienošanās procesam, uzlabotu tirdzniecības režīma noteikumus attiecībā uz pārstrādātajiem lauksaimniecības produktiem. 2004. gada 18. maijā puses ir radušas pagaidu vienošanos, kas paredz pilnīgu tirdzniecības liberalizāciju, beznodokļa kvotas vai ievedmuitas nodokļu samazināšanu. Attiecībā uz daļu importa, uz ko iepriekš netika attiecinātas kvotas, joprojām tiks piemēroti 3. Protokolā noteiktie un pašreiz spēkā esošie tirdzniecības noteikumi. Ņemot vērā Komisijas 2000. gada 13. jūlija Regulu (EK) Nr. 1520/2000, kas nosaka kopīgus sīkus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, kuras neaptver Līguma I pielikums, kā arī šo kompensāciju apjoma noteikšanas kritērijus[3], Līguma 1. pielikumā neiekļautajiem pārstrādātajiem lauksaimniecības produktiem eksporta kompensācijas netiks piešķirtas. Asociācijas Padome var lemt par 3. Protokolā noteikto pārstrādāto lauksaimniecības produktu saraksta papildināšanu, nodokļu grozījumiem un tarifu kvotu palielināšanu vai atcelšanu. Tādēļ Padomei tiek ierosināts pieņemt Padomes Lēmuma priekšlikumu par Kopienas vietu Asociācijas Padomē, lai īstenotu sarunu laikā gūtos rezultātus, kas saskaņā ar 3. Protokolu uzlabos atsevišķus tirdzniecības noteikumus. 2004/0210 (ACC) Priekšlikums PADOMES LĒMUMAM par Kopienas vietu Asociācijas Padomē, kas izveidota ar līgumu starp Eiropas Kopienu un tās dalībvalstīm, no vienas puses, un Rumāniju, no otras puses, kas paredz veikt tirdzniecības režīma uzlabojumus attiecībā uz Eiropas Līguma starp Eiropas Kopienu un Rumāniju 3. Protokolā minētajiem pārstrādātajiem lauksaimniecības produktiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 133. pantu un 300. panta 2. punkta 2. apakšpunktu, ņemot vērā Komisijas priekšlikumu,[4] tā kā (1) Eiropas Līgums[5] paredz asociācijas izveidi starp Eiropas Kopienu un tās dalībvalstīm, no vienas puses, un Rumāniju, no otras puses. Tā 3. Protokols paredz tirdzniecības režīma izveidi attiecībā uz pārstrādātajiem lauksaimniecības produktiem. (2) Nesen ir panākta vienošanās par jauniem tirdzniecības noteikumu uzlabojumiem, kuru mērķis, gatavojoties pievienošanās procesam, ir uzlabot ekonomiskās konverģences procesu un izklāstīt koncesijas pasākumus, kas izpaužas kā pilnīga tirdzniecības liberalizācija attiecībā uz atsevišķiem pārstrādātajiem lauksaimniecības produktiem vai kā nodokļu vai tarifu kvotu samazināšana. Attiecībā uz atsevišķu produktu importu, uz ko neattiecas kvotas, spēkā paliks pašreizējie tirdzniecības noteikumi. (3) Saskaņā ar 3. Protokolu Asociācijas Padome lemj par jebkādiem šī Līguma pielikumos minēto nodokļu grozījumiem un par tarifu kvotu palielināšanu vai atcelšanu. (4) Asociācijas Padomes pārziņā ir arī lemt par spēkā esošo nodokļu samazināšanu, atbildot uz samazināšanas pasākumiem, kas veikti savstarpēju koncesiju rezultātā saistībā ar pārstrādātajiem lauksaimniecības produktiem. (5) Komisijas Regula (EK) Nr. 2271/2003[6] 2004. gadam noteica tarifu kvotas atsevišķu Rumānijā ražoto produktu importam Kopienā. Attiecībā uz 2004. gadu spēkā paliek tikai tie tarifu kvotu apjomi, kas noteikti Rīkojumā Nr. 09.5435, Rīkojumā Nr. 09.5437 un Rīkojumā Nr. 09.5443. (6) Komisijas 1993. gada 2. jūlija Regula (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi [7], nosaka procedūras, saskaņā ar kurām veicama tarifu kvotu pārvaldīšana, kas jāveic muitas deklarāciju datumu hronoloģiskā kārtībā. Šīs procedūras ir attiecināmas uz importu, kas minēts Asociācijas Padomes Lēmumā par tarifiem. IR PIEŅĒMUSI ŠO LĒMUMU: 1. pants Kopienas vieta Asociācijas līguma izveidotajā Asociācijas Padomē saistībā ar divpusējo tirdzniecību ar pārstrādātajiem lauksaimniecības produktiem tiks noteikta, balstoties uz šī lēmuma pielikumā pievienotā Asociācijas Padomes lēmuma projektu. 2. pants Saskaņā ar Rīkojumu Nr. 09.5435, Rīkojumu Nr. 09.5437 un Rīkojumu Nr. 09.5443 tarifu kvotu apjomi, kas noteikti saskaņā ar Regulu (EK) Nr. 2271/2003 un laisti brīvā apgrozībā, no 1. janvāra līdz [2004....], tiks pilnībā uzskaitīti un salīdzināti ar apjomiem, kas noteikti Asociācijas Padomes lēmuma III pielikumā izklāstītajās atbilstošajās tarifu kvotās. 3. pants Ņemot vērā Regulas (EEK) Nr. 2454/93 308.a, 308.b un 308.c pantu, Asociācijas Padomes lēmuma III pielikuma papildinājumā izklāstīto tarifu kvotu kontroli ir jāveic Komisijai. Briselē, [...] Padomes vārdā - Priekšsēdētājs PIELIKUMS ProjektsEK un Rumānijas ASOCIāCIJAS PADOMES LēMUMS Nr. ... /2004 par tirdzniecības režīma uzlabojumiem attiecībā uz Eiropas Līguma 3. Protokolā noteiktajiem pārstrādātajiem lauksaimniecības produktiem ASOCIĀCIJAS PADOME, ņemot vērā Eiropas Līgumu, kas paredz asociācijas izveidi starp Eiropas Kopienu un tās dalībvalstīm, no vienas puses, un Rumāniju, no otras puses, un jo īpaši tā 3. Protokola 1. panta 2. punktu, tā kā: (1) Šī līguma 3. Protokols izklāsta starp Kopienu un Rumāniju izveidotā tirdzniecības režīma darbības principus attiecībā uz pārstrādātajiem lauksaimniecības produktiem. Jaunākie grozījumi 3. Protokolā ir izdarīti atbilstoši protokolam, kas pielāgo Eiropas Līguma tirdzniecības aspektus [8]. (2) Nesen ir panākta vienošanās par jauniem tirdzniecības noteikumu uzlabojumiem, kas, gatavojoties pievienošanās procesam, uzlabotu ekonomiskās konverģences procesu. Tie izklāsta koncesijas pasākumus, kas izpaužas kā pilnīga tirdzniecības liberalizācija attiecībā uz atsevišķiem pārstrādātajiem lauksaimniecības produktiem vai kā nodokļu vai tarifu kvotu samazināšana. (3) Saskaņā ar 3. Protokola 1. panta 2. punkta otro rindkopu Asociācijas Padomes ziņā ir lemt par spēkā esošo nodokļu samazināšanu, atbildot uz samazināšanas pasākumiem, kas veikti savstarpēju koncesiju rezultātā attiecībā uz pārstrādātajiem lauksaimniecības produktiem. (4) Attiecībā uz atsevišķiem pārstrādātajiem lauksaimniecības produktiem, kas minēti 3. Protokolā, bet nav iekļauti šajā lēmumā, vai attiecībā uz kuriem noteiktās kvotas ir izsmeltas, spēkā paliks pašreizējie, 3. Protokolā izklāstītie tirdzniecības noteikumi. (5) Ņemot vērā Komisijas 2000. gada 13. jūlija Regulu 1520/2000, kas nosaka kopīgus sīkus noteikumus eksporta kompensāciju piešķiršanas sistēmas piemērošanai noteiktiem lauksaimniecības produktiem, ko eksportē tādu preču veidā, kuras neaptver Līguma I pielikums, kā arī šo kompensāciju apjoma noteikšanas kritērijus, par Līguma 1. pielikumā neiekļautajiem pārstrādātajiem lauksaimniecības produktiem eksporta kompensācijas nepiešķirs [9]. (6) Par Rumānijā ražotiem un uz Kopienas teritoriju eksportētiem produktiem eksporta kompensācijas nepiešķirs. (7) Šī lēmuma III un IV pielikuma papildinājumā minētās gada kvotas jānosaka atbilstoši šajos pielikumos izklāstītajiem noteikumiem. IR PIEŅĒMUSI ŠO LĒMUMU: 1. pants No [ 2004. gada ... ] I pielikuma papildinājumā minētais ievedmuitas nodoklis ir attiecināms uz šajā pielikumā uzskaitīto Rumānijā ražoto produktu importu Kopienā. No [ 2004. gada ... ] II pielikuma papildinājumā minētais ievedmuitas nodoklis ir attiecināms uz šajā pielikumā uzskaitīto Kopienas teritorijā ražoto produktu importu Rumānijā. 2. pants Par 1. pielikumā neuzskaitītajiem Kopienas teritorijā ražotiem un uz Rumāniju eksportētiem pārstrādātajiem lauksaimniecības produktiem ar Komisijas Regulu Nr. 1520/2000 noteiktās eksporta kompensācijas nepiešķirs. Par 1. pielikumā neuzskaitītajiem Rumānijā ražotiem un uz Kopienas teritoriju eksportētiem pārstrādātajiem lauksaimniecības produktiem Rumānijā eksporta kompensācijas nepiešķirs. 3. pants Atbilstoši III un IV pielikuma papildinājumā izklāstītajiem noteikumiem tarifu kvotas tiks noteiktas no [... līdz 2004. gada 31. decembrim], kā arī turpmākajos gados. Produktu apjomi, kas saskaņā ar Komisijas Regulu (EK) Nr. 2271/2003 atbilstoši Rīkojumam Nr. 09.5435, Rīkojumam Nr. 09.5437 un Rīkojumam Nr. 09.5443 ir pakļauti tarifu kvotām un no 1. janvāra līdz [ 2004. gada ... ] ir laisti brīvā apgrozībā, tiks pilnībā uzskaitīti un salīdzināti ar atbilstošo tarifu kvotu apjomiem, kas III pielikuma papildinājumā noteikti produktiem ar KN kodu ex 1902, ar KN kodu 1904 1010 un 1904 2091 un KN kodu 2105 00 10. 4. pants Attiecībā uz I, II, III un IV papildinājumā neiekļautajiem pārstrādātajiem lauksaimniecības produktiem vai attiecībā uz tiem pārstrādātajiem lauksaimniecības produktiem, par kuriem III un IV papildinājumā noteiktās kvotas ir izsmeltas, joprojām tiks piemēroti 3. Protokolā izklāstītie noteikumi, ja vien nav norādīts citādi. 5. pants Šis lēmums stājas spēkā nākamajā mēnesī pēc tam, kad abas puses paziņojušas par iekšējo apstiprināšanas procedūru pabeigšanu. Briselē, [...] Asociācijas Padomes vārdā - Priekšsēdētājs I PAPILDINĀJUMS - ievedmuitas nodoklis, ar ko apliekams Rumānijā ražoto produktu imports Kopienas teritorijā +++++ TABLE +++++ * EA/ EAR = lauksaimniecības produktu sastāvdaļa/ samazinātā lauksaimniecības produktu sastāvdaļa (kas aprēķināta atbilstoši Līguma 3. Protokolā izklāstītajiem pamatprincipiem). Šādas lauksaimniecības produktu sastāvdaļas un samazinātās lauksaimniecības produktu sastāvdaļas ir pakļautas vislielākajai nodevai, ko paredz kopējais muitas tarifs, ja tāds pastāv. II PAPILDINĀJUMS - ievedmuitas nodoklis, ar ko apliekams Kopienas teritorijā ražoto produktu imports Rumānijā +++++ TABLE +++++ III PAPILDINĀJUMS - kvotas un nodevas, ar ko apliekams Rumānijā ražoto produktu imports uz Kopienas teritoriju +++++ TABLE +++++ * Uz apjomiem, kas pārsniedz kvotu, ir attiecināmas I pielikuma papildinājumā noteiktās nodevas ** Attiecībā uz kvotu 200 tonnu apmērā, kas noteikta no 1.01.06. līdz 31.12.06., kvotas noteiktā nodeva ir 0. IV PAPILDINĀJUMS - tarifu kvotas, ar ko apliekams Kopienas teritorijā ražoto produktu imports uz Rumāniju +++++ TABLE +++++ * Uz apjomiem, kas pārsniedz kvotu, ir attiecināmas II pielikuma papildinājumā noteiktās nodevas. +++++ TABLE +++++ [1] OV L 357, 31.12.1994., 1. lpp. [2] OV L 301, 11.11.1998., 1. lpp. [3] OV L 177, 15.7.2000., 1. lpp. Regulā jaunākie grozījumi izdarīti ar Regulu (EK) Nr. 740/2003 (OV L 106, 29.4.2003., 12. lpp.). [4] OV C [...] [...], [...] lpp. [5] OV L 357, 31.12.1994., 1. lpp. [6] OV L 336, 23.12.2003., 29. lpp. [7] OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 2286/2003 (OV L 343, 31.12.2003., 1. lpp.). [8] OV L 301, 11.11.1998., 3. lpp. [9] OV L 177, 15.7.2000., 1. lpp. Regulā jaunākie grozījumi izdarīti ar Regulu (EK) Nr. 740/2003 (OV L 106, 29.4.2003., 12. lpp.).